Patente-oorlog nou ook oor iPhone 5, Galaxy S3 | Nuus24
Patente-oorlog nou ook oor iPhone 5, Galaxy S3
Apple blaas in Samsung se nek
New York – 'n Regter van Kalifornië het Donderdag 'n mosie toegestaan om Apple se iPhone 5 en Samsung se Galaxy S3 in te reken by 'n patente-oorlog tussen dié twee maatskappye.Regter Paul Grewal het die mosies, wat deur die twee maatskappye ingedien is, toegestaan. Die maatskappye, wat in 10 lande in verskillende hofgedinge in verband met patente betrokke is, het mekaar daarvan beskuldig dat hulle mekaar se ontwerp en tegnologie steel.Samsung – die wêreld se voorste selfoon- en slimfoonvervaardiger – is in Augustus deur 'n jurie beveel om $1,05 miljard (sowat R9,3 miljard) in skadevergoeding aan Apple te betaal omdat hy onwettig die kenmerke van die iPhone en iPad nageboots het vir sy Galaxy S-slimfone.Die maatskappy het teen die beslissing appelleer.Howe in Japan en Nederland het intussen Apple se bewerings dat Samsung op sy patentereg inbreuk gemaak het, verwerp.– Volg Nuus24 op Twitter
Lees meer oor: samsung | apple inc. VOLGENDE OP NUUS24X